Akt Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta - VI lisa:Ühinemisakti artikli 23 osutatud nimekiri: üleminekumeetmed - Bulgaaria - 10.Keskkond - B.Jäätmehooldus



Euroopa Liidu Teataja L 157 , 21/06/2005 Lk 0293 - 0297



B. JÄÄTMEHOOLDUS 1. 31993 R 0259: nõukogu määrus (EMÜ) nr 259/93, 1. veebruar 1993, jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral (EÜT L 30, 6.2.1993, lk 1); muudetud järgmise aktiga: - 32001 R 2557: komisjoni määrus (EÜ) nr 2557/2001, 28.12.2001 (EÜT L 349, 31.12.2001, lk 1). a) Kuni 31. detsembrini 2014 tuleb kõigist Bulgaariasse saadetavatest määruse (EMÜ) nr 259/93 II lisas loetletud taaskasutatavate jäätmete saadetistest teatada pädevatele ametiasutustele ja neid menetletakse määruse artiklite 6, 7 ja 8 kohaselt. b) Erandina määruse (EMÜ) nr 259/93 artikli 7 lõikest 4 võivad Bulgaaria pädevad ametiasutused kuni 31. detsembrini 2009 määruse artikli 4 lõikes 3 sätestatud keeldumisaluste kohaselt esitada vastuväiteid järgmiste III lisas loetletud taaskasutatavate jäätmete Bulgaariasse saatmise kohta. Selliste saadetiste suhtes kohaldatakse määruse artiklit 10. AA. METALLE SISALDAVAD JÄÄTMED - AA 090 Arseenijäätmed ja -jäägid - AA 100 Elavhõbedajäätmed ja -jäägid - AA 130 Metallisöövitamise jääkvedelikud AB. PEAMISELT A NORGAANILISTEST KOOSTISOSADEST JÄÄTMED, MIS VÕIVAD SISALDADA METALLE JA ORGAANILISI MATERJALE. AC. PEAMISELT ORGAANILISTEST KOOSTISOSADEST JÄÄTMED, MIS VÕIVAD SISALDADA METALLE JA ANORGAANILISI MATERJALE. - AC 040 Pliibensiini jäägid - AC 050 Termovedelikud (soojust ülekandvad vedelikud) - AC 060 Hüdraulilised vedelikud - AC 070 Pidurivedelikud - AC 080 Antifriisid - AC 110 Fenoolid, fenooliühendid, kaasa arvatud klorofenool vedeliku või settena - AC 120 Polüklooritud naftaleenid - AC 150 Klorofluorosüsinikud - AC 160 Haloonid - AC 190 Autode külmpurustamisel saadav kergfraktsioon - AC 200 Orgaanilised fosforiühendid - AC 230 Orgaaniliste lahustite regenereerimisel tekkivad halogeenitud või halogeenimata destilleerimisjäägid, mis ei sisalda vett - AC 240 Alifaatsete halogeenitud süsivesinike (nt klorometaanide, dikloroetaani, vinüülkloriidi, vinülideenkloriidi, allüülkloriidi ja epikloorhüdriini) tootmisel tekkivad jäätmed - AC 260 Sealäga, fekaalid AD. JÄÄTMED, MILLES VÕIB OLLA KAS ANORGAANILISI VÕI ORGAANILISI KOOSTISOSI - AD 010 Farmaatsiatoodete tootmisel ja valmistamisel tekkivad jäätmed Jäätmed, mis sisaldavad mõnda järgnevat ainet, koosnevad sellest või on sellega saastatud: - AD 040 Anorgaanilised tsüaniidid, v.a väärismetalle sisaldavad tahked jäägid, milles on anorgaaniliste tsüaniidide jälgi - AD 050 Orgaanilised tsüaniidid - AD 060 Vanaõlide ja vee, süsivesinike ja vee segud, emulsioonid - AD 070 Trükivärvide, värvainete, pigmentide, värvide, lakkide, värnitsa tootmisel, kokkusegamisel ja kasutamisel tekkivad jäätmed - AD 150 Filtreeriva materjalina (nt biofiltrina) kasutatud looduslikud orgaanilised ained - AD 160 Olme-/majapidamisjäätmed Nimetatud ajavahemikku võib pikendada kõige kauem 31. detsembrini 2012 nõukogu 15. juuli 1975. aasta direktiivi 75/442/EMÜ jäätmete kohta [9] (mida on muudetud nõukogu direktiiviga 91/156/EMÜ) [10] artiklis 18 määratletud korras. c) Erandina määruse (EMÜ) nr 259/93 artikli 7 lõikest 4 võivad Bulgaaria pädevad ametiasutused kuni 31. detsembrini 2009 määruse artikli 4 lõikes 3 sätestatud keeldumisaluste kohaselt esitada vastuväiteid määruse IV lisas loetletud taaskasutatavate jäätmete ja määruse lisades loetlemata taaskasutatavate jäätmete Bulgaariasse saatmise kohta. d) Erandina määruse (EMÜ) nr 259/93 artikli 7 lõikest 4 esitavad Bulgaaria pädevad ametiasutused vastuväiteid määruse II, III ja IV lisas loetletud taaskasutatavate jäätmete ja nimetatud lisades loetlemata taaskasutatavate jäätmete saadetiste kohta, mis on määratud rajatisse, mille suhtes kehtib ajutine erand nõukogu 24. septembri 1996. aasta direktiivi 96/61/EÜ (saastuse kompleksse vältimise ja kontrolli kohta) [11] või Euroopa Parlamendi ja nõukogu 23. oktoobri 2001. aasta direktiivi 2001/80/EÜ (teatavate suurtest põletusseadmetest välisõhku eralduvate saasteainete heitkoguste piiramise kohta) [12] teatavatest sätetest, ajal, mil ajutist erandit kohaldatakse sihtkohaks oleva rajatise suhtes. 2. 31994 L 0062: Euroopa Parlamendi ja nõukogu direktiiv 94/62/EÜ, 20. detsember 1994, pakendite ja pakendijäätmete kohta (EÜT L 365, 31.12.1994, lk 10); viimati muudetud järgmise aktiga: - 32004 L 0012: Euroopa Parlamendi ja nõukogu direktiiv 2004/12/EÜ, 11.2.2004 (ELT L 47, 18.2.2004, lk 26). a) Erandina direktiivi 94/62/EÜ artikli 6 lõike 1 punktist a saavutab Bulgaaria jäätmete taaskasutamise või jäätmepõletusrajatistes energia taaskasutamisena jäätmete põletamise üldise suhtarvu 31. detsembriks 2011 vastavalt järgmistele vahe-eesmärkidele: - 35 % massist 31. detsembriks 2006, 39 % aastaks 2007, 42 % aastaks 2008, 46 % aastaks 2009 ja 48 % aastaks 2010. b) Erandina direktiivi 94/62/EÜ artikli 6 lõike 1 punktist b saavutab Bulgaaria jäätmete taaskasutamise või jäätmepõletusrajatistes energia taaskasutamisena jäätmete põletamise üldise suhtarvu 31. detsembriks 2014 vastavalt järgmistele vahe-eesmärkidele: - 50 % massist aastaks 2011, 53 % aastaks 2012 ja 56 % aastaks 2013. c) Erandina direktiivi 94/62/EÜ artikli 6 lõike 1 punktist c saavutab Bulgaaria plastmasside ringlussevõtuga seotud eesmärgi 31. detsembriks 2009 vastavalt järgmistele vahe-eesmärkidele: - 8 % massist 31. detsembriks 2006, 12 % aastaks 2007 ja 14,5 % aastaks 2008. d) Erandina direktiivi 94/62/EÜ artikli 6 lõike 1 punktist d saavutab Bulgaaria ringlussevõtuga seotud üldise eesmärgi 31. detsembriks 2014 vastavalt järgmistele vahe-eesmärkidele: - 34 % massist 31. detsembriks 2006, 38 % aastaks 2007, 42 % aastaks 2008, 45 % aastaks 2009, 47 % aastaks 2010, 49 % aastaks 2011, 52 % aastaks 2012 ja 54,9 % aastaks 2013. e) Erandina direktiivi 94/62/EÜ artikli 6 lõike 1 punkti e taandest i saavutab Bulgaaria klaasi ringlussevõtuga seotud eesmärgi 31. detsembriks 2013 vastavalt järgmistele vahe-eesmärkidele: - 26 % massist 31. detsembriks 2006, 33 % aastaks 2007, 40 % aastaks 2008, 46 % aastaks 2009, 51 % aastaks 2010, 55 % aastaks 2011 ja 59,6 % aastaks 2012. f) Erandina direktiivi 94/62/EÜ artikli 6 lõike 1 punkti e taandest iv saavutab Bulgaaria plastmasside ringlussevõtuga, kusjuures arvesse võetakse ainult plastmassijäätmetest toodetud plastmass, seotud eesmärgi 31. detsembriks 2013 vastavalt järgmistele vahe-eesmärkidele: - 17 % massist aastaks 2009, 19 % aastaks 2010, 20 % aastaks 2011 ja 22 % aastaks 2012. 3. 31999 L 0031: nõukogu direktiiv 1999/31/EÜ, 26. aprill 1999, prügilate kohta (EÜT L 182, 16.7.1999, lk 1); muudetud järgmise aktiga: - 32003 R 1882: Euroopa Parlamendi ja nõukogu määrus (EÜ) nr 1882/2003, 29.9.2003 (ELT L 284, 31.10.2003, lk 1). Erandina direktiivi 1999/31/EÜ artikli 5 lõike 3 punktidest a ja b ning I isa punkti 2 teisest taandest ning ilma et see piiraks direktiivi artikli 6 punkti c taande ii ja nõukogu 15. juuli 1975. aasta direktiivi 75/442/EMÜ (jäätmete kohta) [13] kohaldamist, ei kohaldata vedelaid, sööbivaid ja oksüdeerivaid jäätmeid ning pinnavee prügilasse ladestatud jäätmetesse voolamise vältimist käsitlevaid nõudeid 14 olemasoleva rajatise suhtes 31. detsembrini 2014: 1. "Polimeri" jäätmehoidla, Varna, Devnya; 2. "Solvay Sodi", "Deven" ja "Agropolichim" tuha-jäätmehoidlad, Varna, Devnya Varna haldusüksuses; 3. TPP "Varna" tuhahoidla, Varna, Beloslav; 4. "Sviloza" tuhahoidla, Veliko Tarnovo, Svishtov; 5. TPP "Zaharni zavodi" tuhahoidlas, Veliko Tarnovo, Gorna Oryahovitsa; 6. "Vidachim v likvidatsya" tuhahoidla, Vidin, Vidin; 7. "Toplofikatsia-Ruse" TPP "Ida-Ruse" tuhahoidla, Ruse, Ruse; 8. TPP "Republika", "COF-Pernik" ja "Kremikovtsi-Rudodobiv" tuhahoidla, Pernik, Pernik; 9. "Toplofikatsia Pernik" ja "Solidus-Pernik" tuhahoidla, Pernik, Pernik; 10. TPP "Bobov dol" tuhahoidla, Kyustendil, Bobov dol; 11. "Brikel" tuhahoidla, Stara Zagora, Galabovo; 12. "Toplofikatsia Sliven" tuhahoidla, Sliven, Sliven; 13. TPP "Maritsa 3" tuhahoidla, Haskovo, Dimitrovgrad; 14. TPP "Maritsa 3" tuhahoidla, Haskovo, Dimitrovgrad. Bulgaaria tagab kõnealusesse 14 olemasolevasse nõuetele mittevastavasse rajatisse ladestatud jäätmete koguse järkjärgulise vähendamise järgmiste maksimaalsete aastakoguste kohaselt: - 31. detsembriks 2006: 3020000 tonni; - 31. detsembriks 2007: 3010000 tonni; - 31. detsembriks 2008: 2990000 tonni; - 31. detsembriks 2009: 1978000 tonni; - 31. detsembriks 2010: 1940000 tonni; - 31. detsembriks 2011: 1929000 tonni; - 31. detsembriks 2012: 1919000 tonni; - 31. detsembriks 2013: 1159000 tonni; - 31. detsembriks 2014: 1039000 tonni. 4. 32002 L 0096: Euroopa Parlamendi ja nõukogu direktiiv 2002/96/EÜ, 27. jaanuar 2003, elektri- ja elektroonikaseadmete jäätmete kohta (ELT L 37, 13.2.2003, lk 24); muudetud järgmise aktiga: - 32003 L 108: Euroopa Parlamendi ja nõukogu direktiiv 2003/108/EÜ, 8.12.2003 (ELT L 345, 31.12.2003, lk 106). Erandina direktiivi 2002/96/EÜ artikli 5 lõikest 5 ja artikli 7 lõikest 2 saavutab Bulgaaria lahuskogumise koguse, mis on keskmiselt vähemalt neli kilogrammi kodumajapidamiste elektri- ja elektroonikaseadmete jäätmeid elaniku kohta aastas, taaskasutatava koguse ning taaskasutatava ja ringlussevõetava komponendi, materjali ja aine koguse 31. detsembriks 2008. [9] EÜT L 194, 25.7.1975, lk 39. Direktiivi on viimati muudetud määrusega (EÜ) nr 1882/2003 (ELT L 284, 31.10.2003, lk 1). [10] EÜT L 78, 26.3.1991, lk 32. [11] EÜT L 257, 10.10.1996, lk 26; [12] EÜT L 309, 27.11.2001, lk 1. Direktiivi on viimati muudetud 2003. aasta ühinemisaktiga (ELT L 236, 23.9.2003, lk 33). [13] EÜT L 194, 25.7.1975, lk 39. Direktiivi on muudetud direktiiviga 91/156/EMÜ ja viimati muudetud määrusega (EÜ) nr 1882/2003 (ELT L 284, 31.10.2003, lk 1). --------------------------------------------------